cyanic-selkie/wikianc huggingface dataset:
Hirsholmene
Forskjellig
Øyene er dessuten en viktig ynglested for hettemåker, gråmåker, splitterne, sildemåker, stormåker, svartbaker og teister.
Øygruppen omfatter
Hirsholm den eneste av øyene som er bebodd, og har siden 1500-tallet dannet rammen om et lite samfunn.
Tuva Næss
Tuva Næss (født 1. mars 1992 i Trondheim) er en norsk fotballspiller. I tidligere aldersbestemte klasser spilte hun for bydelsklubben Freidig, før hun meldte overgang til Trondheims-Ørn junior/rekrutt før sesongen 2009. Hun vant kretsmesterskap og sølv i junior-NM samme år. Etter hospitering med a-laget samme sesong, ble hun før 2010-sesongen tatt opp som fast medlem av toppserielaget.
Tuva Næss har ikke spilt noen landskamper.
Nabal
Straffet av Gud
Mens David ennå ikke var konge levde han ute i villmarken sammen med sin trofaste menn etter å ha blitt gjort lovløse av kong Saul. De tilbød beskyttelse til gjeterne i området. Bibelen hevder at Nabel levde i byen Ma'on og eide mye land byen Karmel foruten også mange sauer og geiter. De hendelser som skjedde var på tiden da sauene ble klippet som i israelittisk kultur var en tid for store fester i tilknytningen til ullhandelen. I løpet av denne tiden sendte David en liten gruppe menn til Nabal med lykkeønskninger, dulgte trusler og forespørsel om å få forsyninger eller «det du måtte ha for hånden.» David ga sine menn instrukser om nøyaktig hva de skulle si, og ordene til David var en påminnelse om at Nabals profitt ville ikke ha vært så stor om ikke hans gjetere var blitt beskyttet. Nabal, som visste hvem David var, svarte med å stille spørsmål ved Davids ætt og fornærme hans menn. David tok fornærmelsene personlige. Det ble også nevnt at da Nabel avviste Davids forespørsel dro en av hans tjenestegutter til Abigajil, Nabals kone, og påklagde Nabals oppførsel, «...så vrang at ingen tør snakke til ham» og minnet om at David alltid hadde vært vennlig. Abigajil anerkjente hva Nabal hadde gjort og besluttet å blande seg inn for å avverge Davids vrede. I fortellingen dro David avsted med 400 til Nabels sted og etterlot 200 for beskytte hovedkvarteret. Samtidig dro Abigajil avsted med sine tjenere med en stort frakt av provisjoner uten å si fra til Nabal.
Den bibelske fortellingen fortsetter ved å hevde at Abigajil møtte David og hans menn før David kunne nå fram til Nabal, og hun kastet seg for hans føtter og bønnfalt David om å ta imot de gaver som hun fraktet med seg slik at det ikke ble blodutgytelser, og ba om at hun måtte ta på seg ektefelles skyld, og komplimenterte David med at Jahve ville la hans ætt leve lenge, og gjøre ham til fyrste over Israel ettersom David var uten synd og derfor beskyttet av Jahve. David anerkjente at han var i ferd med å begå en synd, sendte Abigajil tilbake i fred og dro tilbake til seg selv. Abigajil fortalte ikke Nabal om hva som hadde skjedd før Nabal er full på en fest derpå og da fikk han hjerteslag og døde ti dager senere. Fortellingen avsluttes ved å slå fast at Nabals død var Guds straff, og David tok deretter Abigajil som sin egen hustru, og underforstått ble da også Nabals rikdommer hans egne.
Abigajils karakter
Abigajil er beskrevet i fortellingen som vakker og klok. Haggadá sjel pesah, den jødiske påskefortellingen, behandler Abigajil som den ene av de fire vakreste kvinner i jødisk historie. De andre tre er Sara, Rahab, og Ester. Haggadá hevder at David nesten ble forelsket i henne mens hun fortsatt var Nabals hustru, men at Abigajils moralske styrke og dyd forhindret et slikt syndig forhold, skjønt hun ble også kritisert for å be ham huske henne som «din tjenerinne», noe som ikke var passende for en gift kvinne.
Nabals karakter
Rotbetydningen av navnet Nabal er «tørke inn», «visne», og kom til å bety «mislykkethet» eller «forsømmelse», og fikk deretter den figurative meningen om å være skamløs usømmelig. I fortellingen om Nabal er han beskrevet som å leve opp til navnet: «mannen var vond og vrang i all sin ferd» (Første Samuelsbok 25:3). Tradisjonelt er Nabal eufemistisk blitt oversatt til «tåpe», også i Første Samuelsbok 25:25 når Abigajil sier til David: «Bry deg ikke om den vrange Nabal, herre. For som han heter, slik er han. «Dåre» heter han, og dårskap er han full av.» Et hebraisk synonym er kesil (bokstavelig tåpe) og forskere har vurdert om det er mulig at en del trekk fra fortellingen om Nabal er avledet fra primitiv mytologi, og det er kjent at kesil i særdeleshet viser til stjernebildet Orion, og ble oversatt som «Orion» i Septuaginta, den tidlige greske bibeloversettelsen.
Nabal (hebraisk נבל) kan være en bevisst satirisk forvrengning av navnet Nadab (hebraisk נדב); om dette er et eponym, da er det sannsynligvis opprinnelig referert til Jehonadab (som er kun en teofori, eller navn som bærer navnet til en guddom i seg, for nadab), og derav representerer rekabitter. I en slektsliste i Krønikebøkene finnes det en mann ved navn Nadab hvis bror er gift med en person ved navn Abisjur. Det er en mulighet at navnet Abigajil (אבגיִל) er en forvanskning av Abisjur (אֲביִהיִל), slik at det mer tettere beskriver karakteren til hustruen da Abigajil noenlunde har betydningen «gleden til min far», noe som antyder positiv karaktertrekk mens Abisjur betyr «min fars styrke». Framfor at navnet til hans hustru var Abigajil (שׁם אִשׁתּוֹ אבגיִל) kan Samuelsbøkene opprinnelig ha lest navnet på høvdingen Abisjur (שׁם שר אביהיִל), og fortalt av en stamme kalt Abisjur som hadde forlatt en politisk allianse med rekabitterne (representert av Nabal/Nadab) for å bli medlem av kongedømmet Judea (representert av David gruppe av menn).
Bibelforskere har tilskrevet denne fortellingen til den såkalte republikansk kilden for Samuelsbøkene (navnet for dette har sin årsak til den vanligvis negative presentasjonen av David og Saul); den rivaliserende kilden, kjent som den monarkiske kilde, synes ikke i førstningen å inneholde en tilsvarende fortelling. Den samme fortellende posisjon er okkupert i den monarkiske kilden av fortellingen om et angrep av amalekittene (navn etter forfaren Amalek) på byen Siklag (som skal ha ligget i Negevørkenen sør i kongedømmet Judea) og det påfølgende nederlaget til amalekittene overfor David. Det er en del likheter mellom fortellingene: det faktum at Siklag og Ma'on er lokalisert i den sørlige regionen av Hebron; David ledet en hær på 400 mann, mens 200 ble holdt tilbake, i hevn for amalekittenes ødeleggelse av Siklag og at de hadde tatt befolkningen til fange; David fikk Abigajil som hustru (skjønt i fortellingen om Siklag fikk han henne tilbake etter at hun var blitt røvet), foruten også flere forsyninger; og det ble en munter fest i fiendens leir (det vil si Nabals eiendom). Imidlertid er det også flere forskjeller: eksempelvis seieren og forsyningene ble tatt ved en heroisk seier av David framfor Abigajils fredfylte mellomhandling; de 200 som ble etterlatt tilbake var det grunnet deres utmattelse framfor at de beskyttet reisegodset; den viktigste sekundære figuren var en tidligere slave hos fienden framfor hustruen til fienden (Nabal); David styrker kom sammen med sine koner framfor å bli sammen med unge kvinner, og amalekittene framfor Nabal var fienden.
Ruterielina
Ruterielina er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Levevis
Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.
Morgan (biskop)
Morgan var engelsk biskop-valgt av Durham bispedømme i høymiddelalderen.
Han var en sønn utenfor ekteskap av kong Henrik II av England. Svært lite er kjent om hans liv i motsetning til hans to andre halvbrødre født utenfor ekteskap av andre mødre, William Longespée, 3. jarl av Salisbury, og Geoffrey av York.
Morgan var domprost i Beverley i East Riding of Yorkshire før han ble nominert til Durham bispedømme en gang mellom 7. mars og 7. mai 1215. Han ble dog aldri vigslet til biskop, ettersom pave Innocens III nektet grunnet hans illegitimitet, noe som ikke forhindret hans halvbror Geoffrey å bli erkebiskop av York.
Portrett (Torry Enghs-album)
Portrett er et musikkalbum med Torry Enghs, utgitt i 1972.
Inge Valen
Inge Magnar Valen (født 9. januar 1951) er en norsk tidligere fotballspiller fra Stavanger.
Valen ble tatt opp i Viking-troppen i de gyldne 1970-årene da Viking Fotballklubb vant seriegull i 1972, 1973, 1974, 1975, 1979 og 1982, samt cup-gull i 1979. Valen ble kåret til årets midtbanespiller i 1974 av VG. Spilte aktivt for Viking frem til 1979. I dag er han oppmann for U-laget til Viking FK. Han har hatt flere verv i Viking fotballklubb, blant annet som styreformann. I 1974, samme dag som han sikret Viking fotballgull i årets serie, ble sønnen, den senere kjente komikeren og imitatoren Kristian Valen, født. I 1971 kom han til Viking fra Sportsklubben Jarl som hører til i bydelen Hillevåg i Stavanger.
Piccalilli
Piccalilli er en slags chutney bestående av grønnsaker i en krydret saus. Vanlige ingredienser er grønne tomater, kål, agurk, blomkål og løk. Grønnsakene kuttes i biter, forvelles og dekkes med en saus bestående av sennep, eddik, salt, sukker og krydder. Gurkemeie gir sausen den gule fargen.
Brød og sirkus
Brød og sirkus (latin: panem et circenses) er et uttrykk som brukes i overført betydning for å kritisere både en stats forsøk på å passivisere sine borgere, og borgernes egen villighet til å la seg bestikke med overfladiske og dekadente gaver.
Historie
Uttrykket stammer fra en satire av den romerske dikter Juvenalis som levde fra ca. 55 til ca. 135 e.Kr. I denne sammenheng refererer «brød og sirkus» til den romerske politiske elites praksis med å dele ut gratis brød og avholde store offentlige arrangementer (f.eks. gladiatorkamper og hesteveddeløp) for å passivisere et urolig folk som hadde solgt sin politiske frihet.
Den galende Hane
Den galende Hane var et dansk tidsskrift som kom ut i perioden 1827–1829 i København. Det ble utgitt av hattemaker G.A. Müller.
Bakgrunnen for bladet
G.A. Müller kom fra en ansett borgerfamilie i København av tysk herkomst. Han hørte derfor til Sankt Petri kirkes menighet i byen. Hanen på kirkefløyen hadde i lang tid manglet hode. Müller hadde derfor fått mistanke om at to av medlemmene i menighetens ledelse hadde underslått penger fra kassen, slik at det manglet penger til den nødvendige reparasjon av kirken. Denne meningen forfektet Müller i noen artikler i bladet Politivennen, men etter hvert ble angrepene hans altfor hensynsløse og nesten avsindige. Dette medførte at Politivennens utgiver ikke lenger ville ta inn innlegg fra han om saken. Oppmuntret av noen spøkefugler besluttet Müller seg for å grunnlegge sitt eget blad som da utkom under tittelen Hanen med en vignett som forestilte en hane. Senere fikk hanen følge av en rytter på hver side av hanen, som stakk til den med lanser, mens det fra hestens rompe falt dukater. Noe senere kom det en vignett som forestilte Sankt Petri Kirke med den hodeløse hanen på spiret og to ryttere ridende på eseler, hver av dem bærende på en sekk med «kirkens Spæk» (slik omtalte Müller Petri Kirkes penger).
Bladets innhold
Bladet hadde som motto: «Jo galere jo bedre» og sjelden har et motto vært mer treffende, for innholdet i bladet var svært underlig. Som følge av egne og andres handlinger hadde Müller satt sin formue på spill og han var sterkt henfallen til alkohol. Han ble stadig utsatt for spott og leven av flere lystige vinkjellergjester og unge studenter. De utnyttet hans enfoldighet eller rettere sagt hans fikse idé om det antatte bedrageriet ved å drive gjøn med han. De fikk han til å skrive det mest forvirrede vrøvl i bladet, tull som de klekket ut på vertshusene. Et begrep om bladets innhold gir en artikkel fra det første nummeret som begynner slik:
Dette ene eksempelet på bladets innhold i prosa er tilstrekkelig for å karakterisere det. Det skal i tillegg tilføyes at bladet også gjenga helt spesielle uttrykk som Müller benyttet, særlig når han hadde drukket konjakk, som han kalte «Rachenputsere». Bladets innhold bærer tydelig preg av at redaktøren var henfallen til alkohol og den tilstand dette medfører. En tilstand som han selv har beskrevet i et dikt:
Dette og mye annet som ligner fikk man Müller til å rykke inn i bladet, hvis innhold Müller selv var svært stolt av. Denne skandalen fortsattes nesten et helt år til morskap for en del, men til stor sorg for Müllers familie, som ved alle mulige midler forsøkte å stoppe den uten å lykkes. Bladet utkom inntil Müller døde av et apoplektisk anfall på Frederiks Hospital i 1829.
Familien rykket inn en dødsannonse der det sto: Det ble da også sagt om Müller at han var en ærlig, strevsom og godmodig mann før han lot seg forlede til å opptre i en sak som forvirret hans forstand og gjorde ham til et offer for ungdommelig ondskap.
Unto the Third Generation
Unto the Third Generation er en amerikansk stumfilm fra 1913 regissert av Harry Solter.
Zla Kolata
Zla Kolata (montenegrinsk: Зла Колата – Zla Kolata; albansk: Kollata e Keqe) er et fjell i fjellrekken Prokletije på grensen mellom Montenegro og Albania.
Zla Kolata har en høyde på 2,534 meter over havet og er teknisk sett det høyeste fjellet i Montenegro. Toppen Bobotov Kuk blir offisielt ansett som Montenegros høyeste fjell.
Beha-Hedo
Beha-Hedo Industrier AS er et firma som produserer storkjøkkenutstyr for land og sjø. Det har en verdensledende rolle for produksjon av kjøkkenutstyr til skipsfart. Etter eget utsagn var firmaet i 1999 Norges eneste produsent av elektriske apparater for storhusholdning. Det var også blant de ti største firmaene innen utstyr- og tjenesteleveranse til jordbruksvaresektoren. Firmaet holder til på Kjørbekk i Skien, og har opprinnelse i det tidligere firmaet Beha-Hedo AS som ble grunnlagt i 1967.
Investoren Jan Kvidaland var i 2007 daglig leder, deleier og styreleder i Beha-Hedo industrier AS. Omsetningen til firmaet var i 2006 på ca. kr 70 mill. Bedriften hadde i 1999 vel 40 ansatte.
Beha-Hedo har vært sponsor for idrettsklubben Urædd, og har sammen med Beha Elektro bla. sponset klubbens BEHA-stevner.
Historie
Beha-Hedo AS var et heleid familieselskap som ble grunnlagt i 1967 av Helge og Dordi Berg-Hanssen som et resultat av delingen av Beha Fabrikker AS i 1967. Beha-Hedo AS drev med produksjon, salg og service av storkjøkken-produkter frem til 1990. Selskapet ble ledet av Helge Berg-Hanssen fra 1967 og frem til sønnen, Halvor Berg-Hanssen overtok som disponent i 1989. Familien Berg-Hanssen opprettet i 1990 et nytt selskap sammen med Tønsbergbedriften Brita Industrier AS. Det nye selskapet fikk navnet Beha-Hedo Industrier AS. Familien Berg-Hanssen solgt seg helt ut i 1991. Selskapets grunnlegger, Helge Berg-Hanssen, døde 24. januar 1993, og hans hustru, Dordi Berg-Hanssen, døde 9. desember 2008.
Hugo Gunckel Lüer
Hugo Gunckel Lüer (født 10. august 1901 i Valdivia, død 17. juli 1997 i Santiago de Chile) var en chilensk botaniker og naturvitenskapsmann.
Autornavn Gunckel brukes for taksa han har publisert.
Carlos Holmes Trujillo
Carlos Holmes Trujillo García (født 23. september 1951 i Cartago i Colombia; død 26. januar 2021 i Bogotá) var en kolombiansk politiker som innehadde en rekke ministerverv, og var ambassadør i flere land.
Bakgrunn
Carlos Trujillo var eldre sønn til den innflytelsesrike Partido Liberal Colombiano-mogul, kongressmann, diplomat og advokat Carlos Holmes Trujillo, sr. og hans hustru Genoveva García. Hans yngre bror José Renán skulle også bli aktiv i politikken, frem til 2008.
Politiker, diplomat
Fra januar 1988 til januar 1990 var han borgermester av Cali. Han tilhørte den nasjonale konstituerende forsamlling som utarbeidet den forfatning som etter folkeavstemning trådte i kraft i 1991. Fra februar 1992 til august 1993 var han landets undervisningsminister i César Gavirias kabinett, fra juni 1997 til januar 1998 innenriksminister i Ernesto Sampers regjering. Han var colombiansk ambassadør til OAS (1995–1997), så til Østerrike (1998–1999), til Russland (1999–2001), til Sveits (2004–2006) og til Belgia (2006–2011).
I 2017 forsøkte han forgjeves å bli sitt partis presidentkandidat. Fra august 2018 til november 2019 var han utenriksminister; og deretter og til sin død forsvarsminister i Iván Duques kabinett. Trujillo var først medlem av Partido Liberal Colombiano, men ble så en av de nærmester rådgivere til president Álvaro Uribe Vélez (fra 2002) og så medlem av det høyrekonservative parti som han grunnla i 2013, Centro Democrático.
Død, landesorg
Carlos Trujillo døde 26. januar 2021, etter at han den 11. januar 2021 ble innlagt sykehus for covid-19 i Barranquilla og to dager etter overført til et militærsykehus i Bogotá. Hans død ble bekjentgjort av president Iván Duque som samtidig utropte en tre dagers landesorg for ham og for andre ofre av koronaviruset. Trujillo ble 69 år gammel.
Ptolemaios VII Neos Filopator
Ptolemaios VII Neos Filopator (gresk: Πτολεμαῖος Νέος Φιλοπάτωρ; født ca. 152 f.Kr. – død 130 f.Kr.) var sønn av Ptolemaios VI Filometor og Kleopatra II av det ptolemeiske kongedømme i Egypt, og var i navnet samkonge for en kort tid. Hans styre er kontroversielt, og det er mulig at han ikke styrte i det hele tatt, men gitt kongelig verdighet posthumt.
Selv hans identitet er uklar. I henhold til en konstruksjon var han en sønn av Ptolemaios VI Filometor og Kleopatra II, og styrte kortvarig sammen med sin far i 145 f.Kr., og for en kort tid etter det igjen, og ble til sist myrdet av sin onkel Ptolemaios VIII Fyskon i 130 f.Kr. som deretter etterfulgte ham.
Alternativt har en del historikere identifisert Ptolemaios Neos Filopator med Ptolemaios Memfites, en sønn av Ptolemaios VIII Fyskon og Kleopatra II (hun var faktisk gift med begge brødrene sine i tur). Også denne sønnen ble myrdet av Fyskon, da en gang rundt 132/131 f.Kr. etter at Kleopatra II hadde forsøkt å avsette Fyskon og utrope sin sønn til konge. Andre historikere har pekt på en rekke mindre medregenter som alle het Ptolemaios i henhold til tradisjonen for ptolemeerdynastiet. Christopher Bennetts oppslagsverk Egyptian Royal Genealogy («Kongelig egyptisk genealogi») har gitt detaljer for den faglige debatten om denne figurens identitet og har forslått at navnet «Neos Filopator» var et kultnavn for Ptolemaios Memfites, den siden så skjebnesvangre sønnen til Ptolemaios VIII Fyskon.
I henhold til senere tradisjon har nummereringen av disse ptolemeere, også for Ptolemaios Neos Filopator, blitt holdt intakt. Tidvis har nummereringen blitt reversert og Ptolemaios VIII Fyskon er blitt nummerert som Ptolemaios VII med en guttekonge – den ene sannsynligvis kalt for Ptolemaios Memfites, – blitt nummerert Ptolemaios VIII. I en del eldre kilder har Ptolemaios VII Neos Filopator blitt utelatt fullstendig. Det minsket da nummereringen på alle senere ptolemeere inntil Ptolemaios XV Cæsarion som da er Ptolemaios XIV. Epitetene er uansett endret, hvilket bidrar til å holde dem fra hverandre.
Karbi Anglong (distrikt)
Karbi Anglong (assamesisk: কাৰ্বি আংলং জিলা ) er et distrikt i den indiske delstaten Assam. Distriktets hovedstad er Diphu.
Demografi
Ved folketellingen i 2011 var det 965,280 innbyggere i distriktet, mot 813,311 i 2001. Den urbane befolkningen utgjør 11,82 % av befolkningen.
Barn i alderen 0 til 6 år utgjorde 19,05 % i 2011 mot 18,47 % i 2001. Antallet jenter i den alderen per tusen gutter er 916 i 2011 mot 973 i 2001.
Zebop!
Zebop! er det 12. studioalbumet til det amerikanske rockebandet Santana. Albumet ble utgitt 29. april 1981, og har senere blitt gitt ut på nytt, med ulike albumomslag. Sporet Winning ble også utgitt som singel, og både albumet og singelen kom på topp 40-hitlistene. Det var først i 1999 at Santana klarte å få en ny plassering blant de 40 mest solgte albumene i USA; det skjedde da Supernatural ble gitt ut.
Ekofiskfeltet
Ekofiskfeltet er et olje- og gassfelt i den sørlige delen av norsk sektor i Nordsjøen. Feltet ble funnet av Phillips Petroleum Company høsten 1969 og var det første som kom i produksjon på norsk sokkel. I 1969 var det også det største kjente oljefeltet funnet til havs.
Feltet er et knutepunkt for petroleumsaktiviteten i sørlige Nordsjøen, ved at omkringliggende felter benytter seg av infrastrukturen som knytter Ekofisk til kontinentet og Storbritannia. Feltene som sammen utgjør det som kalles Ekofiskområdet er Albuskjell, Cod, Edda, Ekofisk, Eldfisk, Tor og Vest Ekofisk. Gass og olje fra alle feltene i Ekofiskområdet blir sendt til lands via Norpipe: oljen til Teesside i England og gassen til Emden i Tyskland.
Havdybden i området er 70–75 meter.
Reservoaret ligger i en antiklinal orientert nord-sør på et dyp rundt 3,000 meter under havoverflaten. Det er dannet av kritt-sedimenter, avsatt i de geologiske periodene kritt og tertiær. Et naturlig sprekksystem forårsaket av en underliggende saltdom bidrar til gode produksjonsegenskaper. Råoljen fra Ekofisk har et svært lavt svovelinnhold.
Forspillet
Funnet av det store gassfeltet Groningen på nederlandsk sokkel i 1959 gjorde at flere av de store selskapene var interessert i å lete i Nordsjøen. I engelsk sektor av Nordsjøen startet leting etter olje og gass i 1964, noe som førte til funn av gassfeltene West Sole i 1965, Leman tidlig i 1966, Indefatigable i midten av 1966, Hewett sent i 1966 og Viking i 1968.
Genevekonvensjonen av 1958 hadde skissert grunnleggende prinsipper for delingen av kontinentalsokkelen, men ytterligere forhandlinger var nødvendige før landene rundt Nordsjøen ble enige om rettighetene til hvert land. I 1965 inngikk Norge avtaler med Danmark og England om delelinjer, der en ble enige om å følge midtlinjeprinsippet.
I første halvdel av 1960-tallet utførte flere selskap seismiske undersøkelser i Nordsjøen. Undersøkelsene bekreftet av sedimentære strukturer bredde seg nordover i Nordsjøen og ga mulighet for forekomster av gass og olje.
Våren 1965 utlyste det norske Industridepartementet 278 blokker for leting i norsk sektor av Nordsjøen.
Konsesjon til leting og prøveboring ble gitt til ni industrigrupper i august 1965, i tilsammen 78 blokker. Blant de store aktørene var Esso, Shell, Gulf og Caltex-gruppen (Texaco og Chevron). Fra norsk side var Norsk Hydro med i Petronord-gruppen, sammen med blant annet franske Elf. Esso var først ute med boring, da plattformen Ocean Traveler startet boring på blokk 8/3 den 19. juli 1966.
Leting og funn
Den såkalte Phillipsgruppen (Phillips Group Norway) søkte om lisens på blokkene 7/8, 8/1, 16/11, 17/12, 8/8, 8/10 and 8/11 samt 1/5, 2/4, 2/7 og 7/11. Gruppen var i 1967 sammensatt av de følgende selskapene:
De seks siste selskapene, franske og norske, utgjore Petronord-gruppen.
I enkelte brønner på Cod-feltet hadde Phillips funnet spor av olje og gass, men fram til sommeren 1969 var det ikke funnet drivverdige funn i norsk sektor. Det var da boret tilsammen 32 brønner i norsk del av Nordsjøen. Selskap som Elf, Shell og Phillips gjorde forberedelser for å trekke seg ut av oljeletingen. For Phillipsgruppen gjensto imidlertid én brønn på boreprogrammet, som selskapet var forpliktet til å gjennomføre. Kontrakten som Phillipsgruppen hadde med riggselskapet Odeco var også slik kostnaden var den samme enten riggen Ocean Viking boret eller ikke. Phillips bestemte seg derfor å bore den første brønnen i blokk 2/4, der seismikken viste en struktur over en saltdom. En stor gasslomme gjorde boringen problematisk, og det måtte foretas flere boringer ut over høsten. I brønnen som da ble kalt 2/4-1AX (senere omdøpt til 2/4-2) ble det funnet indikasjoner på olje i et 215 meter langt intervall, som startet på et dyp omkring 3050 meter under sjøbunnen. Lille julaften 1969 fikk Industridepartement melding om at brønntestene viste et gigantfunn. Nyheten om størrelsen på funnet ble imidlertid ikke offentliggjort før i juni 1970. Aftenposten hadde på førstesiden 2. juni overskriften «''Nordsjøfunnet over all forventning. Prøveresultat: Et gigant-felt''». Den daglige produksjonen fra hver brønn på feltet ble anslått til å kunne være mellom 8000 og 10000 fat. Forventet utvinningsgrad ble estimert til å ligge mellom 15 og 22 %.
De nærliggende feltene Vest Ekofisk, Eldfisk og Tor ble alle funnet i 1970. Edda sørvest for Ekofisk og Albuskjell i nordvest ble begge funnet i 1972.
Tyrkisk knute
Ghiordesknute (tyrkisk: Gördes düğümü, eller tyrkisk knute, er en av de to mest benyttede knuter anvendt i knyttede tepper. (Den andre er sennehknuten, typisk for persiske tepper.) I ghiordesknuten føres den fargede innslagsgarntråden over de to varptrådene, og trekkes gjennom mellom dem og kuttes deretter for å danne knuten.
Ekofiskfeltet
Navnet Ekofisk
De tildelte blokkene ble av Phillips i letefasen gitt navn i alfabetisk rekkefølge, og meningen var å gi feltene fiskenavn. Da det ble gjort funn i blokk C, brukte en navnet Cod, engelsk for torsk. Å finne en fisk på bokstaven E var imidlertid vanskeligere, da Eel (ål) alt var brukt for en struktur på blokk 2/7. En ansatt ved Phillips-kontoret i London, Earl Walters, foreslo da Ekofisk, og dette navnet ble sittende.
Tyrkisk knute
Tyrkisk knute er av symmetrisk struktur.
Ekofiskfeltet
Produksjonsstart
Tillatelse til prøveproduksjon ble gitt 2. april 1971. Et offentlig utvalg som skulle forhandle om produksjonsavgift til den norske stat ble nedsatt samme dag. Statsminister Trygve Bratteli åpnet produksjonen offisielt på den flyttbare riggen Gulftide 9. juni, men på grunn av tekniske problemer kom ikke produksjonen i gang før 15. juni. Gulftide var den første mobile riggen i verden som ble brukt til offshore produksjon, og ikke bare til boring og testing.
Tyrkisk knute
Ghiordesknuten er benyttet i de aller eldste bevarte tepper, i teppefragmentene som ble funnet i kurganske gravhauger i Altajfjellene i Sentral-Asia, som i pazyrykteppet.
Ekofiskfeltet
Produksjonsstart
Plan for utbygging og drift (PUD) ble godkjent 1. mars 1972.
Tyrkisk knute
Det tyrkiske navn Gördes düğümü er etter byen Gördes i vestlige Anatolia - som ikke er den samme som byen Gordion (kjent fra ''den gordiske knute).
Ekofiskfeltet
Produksjonsstart
I den første produksjonsperioden ble volumene sendt til tankskip, via to lastebøyer (SMBs = Single Bouy Moorings) forankret på havbunnen og plassert henholdsvis 2,4 og 2,8 kilometer fra Gulftide. Værforholdene i Nordsjøen ga imidlertid problemer med å få oljen fra rigg til skip, og produksjonen måtte ofte stanses. Løsningen ble å konstruere en bunnfast tank med rom for store volum olje under plattformen.
Ekofisktanken var den første i en rekke av betong-konstruksjoner for Nordsjøen. Tanken var utviklet av norske ingeniører og hadde en revolusjonerende design. Tidligere konstruksjoner på andre felt til havs hadde vært dominert av stål. Byggingen av Ekofisktanken startet i Jåttåvågen i Stavanger i juni 1971, med planlagt ferdigstillelse 1. august 1972. På grunn av usikkerhet knyttet til styrken i konstruksjonen sprakk tidsplanen med nesten ett år; tanken ble installert på feltet i juli 1973. Ni lagerceller er plassert i midten av tanken, og rundt disse er det en vegg med store huller som fungerer som bølgebryter. Tilsammen kan tanken romme 160,000 m³.
I januar 1972 var fire brønner i produksjon.
Feltutbygging
Feltet ble produsert med lastebøyer fram til april 1974. I 1971 var arbeidet begynt med å bygge og installere tre boreplattformer, A, B og C, én produksjonsplattform FTP (Field Terminal Platform) og et flammetårn.
Et offentlig utvalg (Ekofisk-utvalget) var nedsatt av Industridepartementet alt i 1970 for å utrede alternative muligheter for ilandføring av oljen. Arbeidet ble avsluttet i februar 1972, med en konklusjon om at markedet ikke var tilstrekkelig stort til å forsvare en ilandføring i Norge. Dybden på Norskerenna ville også være en stor teknisk utfordring. Utvalget anbefalte derfor at en fulgte Phillips' ønske om en ilandføring av oljen i Teesside i England, der selskapet hadde et raffineri. Avstanden til Teesside fra Ekofisk er 345 kilometer, og det var knyttet betydelig økonomisk og teknisk risiko til arbeidet med å legge rørledningen også til Teesside.
Selskapet Norpipe a.s. som fikk ansvaret for å legge rørledningen var eid 50/50 av Phillipsgruppen og Statoil. Arbeidet med leggingen til Teesside startet i mai 1973 og ble fullført i mai 1974. Legging av gassledningen til Emden i Tyskland startet i april 1974 og avsluttet i august 1977. Avstanden til Emden er 420 kilometer.
De omkringliggende feltene i Ekofiskområdet ble alle knyttet til Norpipe, gjennom rørledninger til et felles prosesseringsanlegg på Ekofisk FTP. I 1981 ble også Valhallfeltet utenfor Ekofiskområdet koblet til Norpipe, via Ekofisk.
Gassinjeksjon
For å øke utvinningen ble det i 1974 installert kompressorer for re-injeksjon av gass. Kompressorene kunne generere et injeksjonstrykk på 9,200 psia (ca 634 bar), noe som på installasjonstidspunktet var verdensrekord. Den første installasjonen var fullført i juni 1974, men en redesign ble nødvendig på grunn av vibrasjoner i installasjonen. Det tilpassede utstyret kom i drift i februar 1975, men kunne da ikke nå det opprinelige maksimale injeksjonstrykket. Injeksjonsegenskapene (injektiviteten) til brønnene var imidlertid bedre enn først antatt, så det ekstra høye injeksjonstrykk viste seg unødvendig.
Vanninjeksjon
Våren 1981 ble det startet et pilotprosjekt med vanninjeksjon, ved hjelp av én injektor og tre produsenter. Formålet var å se om vanninjeksjon kunne brukes for å opprettholde trykket i reservoaret, for dermed å øke utvinningen. Det var knyttet betydelig usikkerhet til hvordan kritt-reservoaret ville oppføre seg under injeksjon av sjøvann. I 1983 godkjente myndighetene en plan for vanninjeksjon.
Ekofisk 2/4 K er hovedinstallasjonen for vanninjeksjon og har vært i drift siden 1987.
Ulykker
22. april 1977 var det en ukontrollert utblåsning fra Ekofisk 2/4 B. Bravo-utblåsningen pågikk i åtte døgn før det lyktes amerikanske brønndrepere å stoppe oljestrømmen. Denne utblåsningen er fortsatt det største oljeutslippet på norsk sokkel.
Maurits Hansen-prisen – Nytt Blod
Maurits Hansenprisen – Nytt Blod er en årlig litterær pris for beste norske krimdebut i foregående år. Den utdeles årlig under litteraturfestivalen Kongsberg Krim.
Ekofiskfeltet
Ulykker
På nabofeltet Edda inntraff det en katastrofe 27. mars 1980, da den halvt nedsenkbare boligplattformen Alexander L. Kielland kantret i uvær. 123 av de 212 om bord omkom.
Squash (sport)
Squash eller skvåsj er en innendørs racketsport. Navnet viser til den myke ballen som brukes i dette spillet.
Maurits Hansen-prisen – Nytt Blod
Prisen har fått navn etter forfatteren Maurits Hansen.
Ekofiskfeltet
Ulykker
I mai 1990 mistet en mekaniker livet i en arbeidsulykke på Ekofisk 2/4 W.
Squash (sport)
Squash spilles vanligvis av to spillere, men også noen ganger av fire i doublekamper. Squash spilles i innendørs baner som har fire vegger, og med standardiserte racketer og en liten, hul, gummiball. Squash regnes som en meget fysisk krevende sport. Det er ikke uvanlig å forbrenne 700–1000 kilokalorier i løpet av en times spill.
I due sergenti
I due sergenti er en italiensk stumfilm fra 1913, regissert av Eugenio Perego.
Ekofiskfeltet
Ulykker
8. juni 2009 kjørte brønnstimuleringsfartøyet «Big Orange XVIII» i høy fart og uten kontroll inn i et område med flere plattformer. Skipet var bare få meter fra å kollidere med plattformer der hundrevis av oljearbeidere lå og sov. 2/4-W (Whisky-plattformen) måtte i etterkant rives pga. av sammenstøtet.
Squash (sport)
Regler (kort)
Kort fortalt så slås ballen mot frontveggen, eventuelt via en annen vegg. Ballen må treffe nedenfor de øvre vegglinjene. På frontveggen må den også treffe over platen (når det serves, over servelinjen). Dersom platen treffes gir den gjerne fra seg en lyd. En kamp består av 3 eller 5 games.
I due sergenti
Handling
Kaptein Derville får anledning til å irettesette en slurvete soldat ved å anmelde ham etter en forseelse. Denne soldaten tar deretter hevn over sin ydmykelse ved å stjele mye av pengene som Derville ble betrodd. Derville kan ikke forklare hvor alle de stjålne pengene har tatt veien, og i stedet for å bli anklaget for forbrytelsen velger han å stikke av. Han blir hjulpet av Tom, hans gamle tjener, som gir ham med klærne til en bonde. Derville er veldig glad i sin kone og deres to barn, men velger likevel å forlate dem. I fjellene redder Derville livet til Gustave, en bonde. Krig bryter løs, og både Derville og Gustave verver seg til tjeneste - førstnevnte under det antatte navnet William. Under en voldsom kamp plukker Derville i forkledning opp en bombe og kaster den bort, rett før den er i ferd med å eksplodere under føttene til en general. For denne modige handlingen blir han utnevnt til sersjant.
Ekofiskfeltet
Innsynkning av havbunnen
I løpet av 1984 begynte en å registrere en innsynkning av havbunnen på feltet, forårsaket av trykkfallet i reservoaret generert av produksjonen. En plastisk deformasjon av kritt-bergarten i reservoaret hadde ført til at mange porer hadde kollapset. Sammentrykningen av reservoaret hadde blitt transportert til overflaten av de mellomliggende bergartene. Innsynkningen var merkbar i et område rundt plattformen med en diameter på 6 kilometer, med en endring på 1 - 2,5 meter. I 1985 begynte et systematisk program for å overvåke innsynkningen og forberedelser for å sikre installasjonene mot effektene.
Squash (sport)
Regler (kort)
En slagveksling innledes med at den ene spilleren server med å slå ballen direkte mot frontveggen fra den ene siden av banen over til motstanderen på den motsatte siden. De etterfølgende slagene må slås direkte mot frontveggen eller via de andre veggene. En spiller må senest returnere ballen før den treffer gulvet for andre gang. Slagvekslingen avgjøres til en spillers fordel, når det ikke lykkes motstanderen å returnere ballen korrekt til frontveggen.
Ekofiskfeltet
Innsynkning av havbunnen
Basert på observasjoner og teoretiske modeller ble det anslått at en oppjekking av plattformene på 6 meter ville være tilstrekkelig for å kompensere for eksisterende og framtidig innsynkning. Oppjekking av samtlige stålplattformer ble utført i 1987, i to operasjoner uten at produksjonen stanset. Ekofisktanken (2/4 T) fikk i 1989 montert en ekstra beskyttelsesvegg.
Squash (sport)
Poengtelling
Fra og med høsten 2008 spilles squash i Norge etter følgende poengsystem:
Ekofiskfeltet
Innsynkning av havbunnen
Innsynkningen har vært på opptil 0,4 meter per år, men vanninjeksjon i reservoaret har nå redusert innsynkningen til 0,1 meter per år. I 2020 oppgir Oljedirektoratet at samlet innsykning er på over 10 meter midt i feltet og er ventet å fortsette, om enn i mindre omfang.
Squash (sport)
Poengtelling
Systemet er point-a-rally også kjent som det systemet PSA bruker. Det spilles med poeng på alle baller. Det spilles opp til 11, men blir stillingen 10-10 skal det spilles videre til en av spillerne vinner med 2 overskytende poeng, f.eks. 17–15. Det spilles best av 5 game.
Ekofiskfeltet
Permanent seismisk monitorering
I 2010 ble det installert et system for permanent seismisk monitorering på havbunnen på Ekofisk, kalt Ekofisk LoFS (Life of Field Seismic). Over 200 kilometer med seismisk kabel med tilsammen 4000 sensorer er lagt ut på havbunnen og dekker et område på over 60 kvadratkilometer over feltet. I løpet av 2010-2013 ble det samlet inn seks «årganger» av seismiske data. En sammenstilling av disse kan brukes til å kartlegge endringer i trykk- og væskeforhold i reservoaret, i såkalt 4D-seismikk.
Geologi
Ekofisk-reservoaret ligger i Sentralgraben på omkring 3000 meters dyp, i en nord-sør-orientert antiklinal over en saltdom.
Squash (sport)
Bane og utstyr
En squashbane til singlebruk er 9,75 meter lang og 6,40 meter bred. Frontveggen måler i høyden 4,75 meter, bakveggen 2,13 meter. Double spilles enten på en single-bane eller på en doublebane, som er ca. en meter bredere.
Ekofiskfeltet
Geologi
Reservoaret er delt i Ekofisk-formasjonen og den underliggende Tor-formasjonen. Mellom disse to produserende formasjonene ligger et 15-30 meter tett lag. Cirka 2/3 av det produserende volumet er i Ekofisk-formasjonen.
Squash (sport)
Bane og utstyr
En squashracket ligger i størrelse og vekt mellom en badmintonracket og en tennisracket. Normalt er den ca. 65 cm. lang og veier 110–180 gram.
Ekofiskfeltet
Geologi
I sen jura var Sentralgraben under innsynkning, og det ble avsatt tykke lag sedimenter av marine leire. Disse avsetningene satte igang svelling av underliggende salt, som trengte opp i saltdomer. Både innsynkning og salt-inntregning fortsatte i den etterfølgende kritt-perioden, da det i de siste tidsavsnittene ble avsatt biogen kalk.
Tor-formasjonen er avsatt i tidsperioden maastricht i sen kritt. Reservoartykkelsen er omkring 60 meter. Ekofisk-formasjonen er avsatt i tidsperioden danian i tertiær. Reservoartykkelsen er omkring 120 meter. Begge formasjoner består av karbonatsedimenter.
Squash (sport)
Utbredelse
Mens det første Norgesmesterskapet i squash ble arrangert i 1978 så har Squash sin opprinnelse i England på 1800-tallet. Enkelte mener sporten oppsto som tidsfordriv i fengsler, der en ball ble kastet eller sparket opp mot en mur. Det finnes i dag squashbaner i ca. 150 land og antallet spillere på verdensbasis er av det internasjonale squashforbund blitt anslått til ca. 15 millioner. Tross dette er squash aldri blitt opptatt på det olympiske program. Grunner til dette kan være at squash har en begrenset interesse blant sponsorer, på grunn av sportens fysiske rammer som gjør den vanskelig tilgjengelig for både tilskuere og tv.
Ekofiskfeltet
Geologi
Trass i den mikroskopiske kornstørrelsen på det avsatte kalkslammet er porøsiteten på Ekofisk god, med en gjennomsnittlig verdi på omkring 32 %. Dette er uvanlig høyt for en så dyptliggende formasjon og skyldes antagelig en kombinasjon av overtrykk i reservoaret, magnesium-rik reservoarvæske og tidlig inntrengning av petroleum.
Squash (sport)
Utbredelse
Squash var en av fem sportsgrener som IOC besluttet å "studere nærmere" for å vurdere om de skulle inkluderes i de Olympiske Leker i 2012. Men IOC besluttet å ikke inkludere noen nye idretter i lekene.
Ekofiskfeltet
Geologi
Permeabiliteten i bergarten er generelt lav, med verdier i intervallet 0,1 - 10 milliDarcy. Et naturlig sprekksystem bidrar imidlertid til at den effektive permeabiliteten er betydelig større, og testverdier på opp til 200 milliDarcy er observert. Oppsprekkingen øker med økende dyp og er størst i Tor-formasjonen. I Ekofisk-formasjonen er sprekkene dannet tektonisk, mens i Tor-formasjonen er de primært dannet i tilknytning til stylolitter. Kartlegging av sprekkfordeling og sprekkgeometri er basert på kjerneprøver fra brønnene, sammen med en analyse av spenningsforhold i reservoaret.
Tektoniske sprekker er plane og har en helning fra nær vertikale til omkring 65°. Lengden kan være titals meter, mens høyden er anslått til å være 3-4 meter. Avstanden mellom hver sprekk er antagelig under én meter i hele feltet. Strøkretningen til disse sprekkene er hovedsakrlig nord-øst/syd-vest.
Kildebergarten til oljen i Ekofisk-feltet er den underliggende Kimmeridge-skiferen fra jura-alder.
Reservoarteknologi
I startfasen ble reservoaret produsert bare ved hjelp av trykkavlasting. Initielt trykk og temperatur var ca. 491 bar og ca. 131 °C. Oljen var undermettet, slik at det ikke var fri gass i reservoaret, og boblepunkttrykket var ca. 382 bar.
I tidligfasen var forventet utvinning anslått til å ligge mellom 15 og 22 %. Etter dette har en igangsatt injeksjon av både gass og vann for å øke utvinningen, og endelig utvinningsgrad er i 2020 estimert til over 50 %. Også kompaksjonen av reservoaret har bidratt positivt til produksjonen.
I 2020 er omkring 250 brønner i produksjon på feltet. Nesten 100 brønner brukes til vanninjeksjon og fire brønner til gassinjeksjon. Boring av brønner pågår fremdeles.
Under vanninjeksjon vil også vannet primært følge sprekksystemet, men vil «suges opp» i matriks ved hjelp av spontan kapillar imbibisjon og fortrenge oljen. Dette er samme effekt som når væske suges opp i en sukkerbit som dyppes i kaffe, og der kaffen erstatter den opprinnelige luften i sukkerbiten. Også tetthetsforskjeller mellom væskene gass, olje og vann er viktige for dynamikken i utvekslingen i reservoaret. Fuktegenskaper til bergarten og overflatespenning mellom væskene er viktige for å forstå prosessene. Vanninjeksjon ble først satt i gang i den underliggende Tor-formasjonen, der reservoaregenskapene så ut til å være best egnet for slik injeksjon. I løpet av 1986-1988 gjennomførte en også utprøving av vanninjeksjon i Ekofisk-formasjonen, og gode resultat gjorde at en utvidet vanninjeksjon til å omfatte begge formasjonene. Resultatene fra feltet har vist seg langt bedre enn en først forutså fra eksperiment og målinger i laboratoriet.
Etter mange år med vanninjeksjon er utfordringen nå å identifisere gjennværende lommer av olje i reservoaret, samt å håndtere den økende mengden av produsert vann.
Plattformene
Ekofiskfeltet består av mange plattformer som er knyttet sammen med gangbroer (komplekset), og noen som er frittliggende. Med unntak av Ekofisk 2/4 T (tanken) står de på stålrørunderstell. Tabellen under viser en oversikt over de forskjellige plattformene. Kolonnen «Operatør» refererer til operatørselskapet ved driftsstart.
I tillegg var det to separate fakkeltårn forbundet med komplekset via gangbroer. Det ene (Ekofisk SF) lå sør for Ekofisk 2/4 W, og det andre (Ekofisk 2/4 NF) lå nord for Ekofisk 2/4 R. Etter at plattformen Ekofisk 2/4 J med integrert fakkeltårn ble satt i drift i 1998, ble disse fakkeltårnene etterhvert tatt ut av bruk. Begge er nå fjernet. Sørfakkelen ble fjernet som en del av sikringen av den sørlige delen av komplekset etter kollisjonen mellom med forsyningsfartøyet Big Orange og 2/4 W i 2009.
Det har også vært en rekke flyttbare plattformer på Ekofiskfeltet i kortere eller lengre tid. De fleste har vært oppjekkbare plattformer, men noen har vært halvt nedsenkbare plattformer. De har vært der for leteboring, produksjonsboring, plugging av brønner eller som floteller.
Industriminne Ekofisk
I 2001 tok Riksantikvaren initiativet til å dokumentere Ekofiskområdet som et industrielt kulturminne. Arbeidet har blitt utført som et samarbeidsprosjekt mellom ConocoPhillips, Norsk Oljemuseum, Statsarkivet i Stavanger og Nasjonalbiblioteket. Utstillingen er tilgjengelig ved besøk i Norsk Oljemuseum og på et eget nettsted.
Noarootsi kommune
Noarootsi  (estisk: Noarootsi vald, svensk: Nuckö kommun) er en tidligere landkommune i Lääne fylke i det vestlige Estland, og lå helt nordvest i fylket med mye kyststripe mot stredet Väike Väin i vest og Finskebukta i nord. Kommunen hadde cirka 910 innbyggere og et areal på om lag 296 km². Kommunens administrasjonssenter lå i Pürksi. Dette var fylkets nest største kommune etter areal.
Fram til andre verdenskrig hadde kommunen svensktalende befolkningsflertall, som den eneste på fastlandet i Estland. Den svenske befolkningen skriver seg muligens helt tilbake til 1200-tallet.
Angiosperm Phylogeny Group
Angiosperm Phylogeny Group er en gruppe botanikere som i fellesskap arbeider med fylogenien til blomsterplantene. Gruppen har publisert klassifikasjoner og botanisk systematikk som skal gi mer objektive og moderne resultater enn tidligere systemer som Cronquistsystemet og Takhtajansystemet. Etter første publisering i 1998 er det publisert tre oppdateringer:
Eksterne lenker
פילוגנטיקה
Ilse Steppat
Ilse Paula Steppat (født 11. november 1917 i Barmen, død 21. desember 1969 i Vest-Berlin) var en tysk teater- og filmskuespiller.
Hun ble høsten 1933 engasjert ved byteateret i Rheydt. Senere fulgte engasjementer i Düsseldorf, Osnabrück og Oldenburg. I 1937 ble hun knyttet til Volksbühne Berlin. Hun var senere også engasjert ved Altes Theater i Leipzig.
I 1947 fikk hun en viktig filmrolle i Ehe im Schatten, om skuespilleren Joachim Gottschalks skjebne.
Hennes eneste engelskspråklige film var James Bond-filmen On Her Majesty's Secret Service fra 1969, der hun spilte «Blofelds» sveitsiske håndlanger «Fräulein Bunt». Hun døde tre dager etter filmens première i Tyskland av hjerteinfarkt. Ilse Steppat er begravet på Waldfriedhof Dahlem i Berlin.
Hennes livsledsager var regissøren Max Nosseck.
Modus
Modus kan referere til:
Kaliumjodid
Kaliumjodid er et hvitt krystallsalt med den kjemiske formelen KI (se: periodesystemet)som ofte blir brukt i sammenheng med fotografi og strålebehandling. Kaliumjodid er mye brukt som jodkilde (se jod) — blant annet i koksalt. Det kan også brukes som et stoff som starter en kjemisk reaksjon ved hjelp av såpe og hydrogenperioksid.
Beredskapslagre
Nasjonale og statlige beredskapslagre kjøper med jevne mellomrom inn kaliumjodidtabletter. Kaliumjodid skal hindre opptak av radioaktivt jod ved ulykker i atomreaktorer. I forbindelse med kjøp og lagring er kaliumjodid gjenstand for debatt. Saklig vitenskapelig argumentasjon og politisk pragmatisme møter publikums mangel på kjennskap til begreper og forhold. Debatten blir aktuell når publikum stadig skal ha opplæring og informasjon.
Epidemiologi
Det finnes data fra Japan og Tjernobyl, som har betydning for distribusjon av jodtabletter.
Farmakologi
Hvordan virker legemiddelet jod.
Farmakodynamikk
Jod blokkerer opptak av radioaktiv jod i thyreoidea.
Farmakokinetikk
Jod absorberes raskt og konsentrerer seg i thyreoideakjertelen.
Interaksjon
Mulige kontraindikasjoner ved annen behandling av thyreoideakjertelen.
Galenisk farmasi
Hvor lenge varer tablettene.
Historikk
I 1940-årene lærte man at legemidler kan blokkere opptak av jod i thyreoideakjertelen/skjoldbruskkjertelen. Legemidler oppdaget i 1950-årene hadde alvorlige bivirkninger. De var tidligst brukt i medisinsk diagnostikk. Ulykker ved atomreaktorer dirigerte forebyggende tiltak med jod til store populasjoner. Først foreslått av Adams & Bonnel. Første tiltak var i 1979 ved ulykken til kjernereaktoren ved Three Mile Island, Harrisburg. Jodprofylakse ble også administrert ved Tsjernobyl-ulykken i 1986.
I Norge
1960-årene lagret Statens Institutt for Strålehygiene samt havner i Oslo, Stavanger og Bergen jodtabletter. Nye tabletter ble kjøpt inn ved Tsjernobyl-ulykken. Tablettene ble erstattet i 2002. Disse tablettene ble distribuert i kommunene nord for Salten og lagret hos Norsk Medisinaldepot på oppdrag fra Sosial- og helsedirektoratet. Lokal ordning hos Institutt for energiteknikk.
Behov settes av Kriseutvalget for atomberedskap for Statens strålevern.
Atomkraft (band)
Atomkraft er et speed metal-band fra England. Bandet var først aktivt i perioden 1979–1988, men ble startet igjen i 2005. Frontmannen Tony Dolan har også vært vokalist i black metal-bandet Venom.
.yu
.yu var det nasjonale toppnivådomenet (ccTLD) for Internett som var tildelt det tidligere Jugoslavia, og det ble brukt i Jugoslavia fra 1989 til 1994 og i den etterfølgende staten Serbia og Montenegro mellom 1994 og 2010. Etter Montenegros uavhengighet ble Serbia og Montenegro i 2007 tildelt de nye domenene .rs og .me. Det fulgte deretter en overgangsperiode, fram til .yu-domenet endelig ble nedlagt 30. mars 2010. .yu er det mest brukte domenet som er blitt nedlagt.